b"\n_START_ARTICLE_\nBerkatlah Yang DiPertuan Besar Negeri Sembilan\n_START_PARAGRAPH_\nBerkatlah Yang Dipertuan Besar Negeri Sembilan adalah lagu kebesaran Negeri Sembilan. Lagunya telah digubah oleh Andrew Caldecott (1884-1951) dan diperkenankan oleh Yang Di-Pertuan Negeri Sembilan pada masa itu, Tuanku Muhammad pada tahun 1911._NEWLINE_Lagu negeri ini mendapat gubahan semula yang lebih diperbaharui oleh Tunku Zain Al-'Abidin ibni Tuanku Muhriz iaitu putera kedua Yamtuan Besar Tuanku Muhriz ibni Almarhum Tuanku Munawir. dengan kerjasama Orkestra Filharmonik Malaysia serta kumpulan koir dari beberapa sekolah serata negeri tersebut. Gubahan baru ini diperkenalkan sewaktu pertabalan baginda Tuanku Muhriz serta permaisuri baginda Tengku Aishah Rohani Tengku Besar Mahmud pada awal 2009, dan kemudiannya dirasmikan pada 27 Oktober 2010.\n_START_SECTION_\nTulisan Rumi\n_START_PARAGRAPH_\nBerkatlah Yang Dipertuan Besar Negeri Sembilan_NEWLINE__NEWLINE_Kurnia sihat dan makmur_NEWLINE__NEWLINE_Kasihi rakyat lanjutkan umur_NEWLINE__NEWLINE_Akan berkati sekalian yang setia_NEWLINE__NEWLINE_Musuhnya habis binasa_NEWLINE__NEWLINE_Berkatlah Yang Dipertuan Besar Negeri Sembilan\n_START_SECTION_\nTulisan Jawi\n_START_PARAGRAPH_\n\xd8\xa8\xd8\xb1\xd9\x83\xd8\xaa\xd9\x84\xd9\x87 \xd9\x8a\xda\xa0 \xd8\xaf\xda\xa4\xd8\xb1\xd8\xaa\xd9\x88\xd8\xa7\xd9\x86 \xd8\xa8\xd8\xb3\xd8\xb1 \xd9\x86\xda\xac\xd8\xb1\xd9\x8a \xd8\xb3\xd9\x85\xd8\xa8\xd9\x8a\xd9\x84\xd9\x86_NEWLINE__NEWLINE_\xd9\x83\xd9\x88\xd8\xb1\xd9\x86\xd9\x8a\xd8\xa7 \xd8\xb5\xd9\x8a\xd8\xad\xd8\xaa \xd8\xaf\xd8\xa7\xd9\x86 \xd9\x85\xd8\xb9\xd9\x85\xd9\x88\xd8\xb1_NEWLINE__NEWLINE_\xd9\x83\xd8\xa7\xd8\xb3\xd9\x8a\xd9\x87\xd9\x8a \xd8\xb1\xd8\xb9\xd9\x8a\xd8\xaa \xd9\x84\xd9\x86\xd8\xac\xd9\x88\xd8\xaa\xd9\x83\xd9\x86 \xd8\xb9\xd9\x85\xd9\x88\xd8\xb1_NEWLINE__NEWLINE_\xd8\xa7\xd9\x83\xd9\x86 \xd8\xa8\xd8\xb1\xd9\x83\xd8\xaa\xd9\x8a \xd8\xb3\xd9\x83\xd8\xa7\xd9\x84\xd9\x8a\xd9\x86 \xd9\x8a\xda\xa0 \xd8\xb3\xd8\xaa\xd9\x8a\xd8\xa7_NEWLINE__NEWLINE_\xd9\x85\xd9\x88\xd8\xb3\xd9\x88\xd9\x87\xda\xbd \xd9\x87\xd8\xa7\xd8\xa8\xd9\x8a\xd8\xb3 \xd8\xa8\xd9\x8a\xd9\x86\xd8\xa7\xd8\xb3\xd8\xa7_NEWLINE__NEWLINE_\xd8\xa8\xd8\xb1\xd9\x83\xd8\xaa\xd9\x84\xd9\x87 \xd9\x8a\xda\xa0 \xd8\xaf\xda\xa4\xd8\xb1\xd8\xaa\xd9\x88\xd8\xa7\xd9\x86 \xd8\xa8\xd8\xb3\xd8\xb1 \xd9\x86\xda\xac\xd8\xb1\xd9\x8a \xd8\xb3\xd9\x85\xd8\xa8\xd9\x8a\xd9\x84\xd9\x86"